b'\n_START_ARTICLE_\nMihhail Gelfand\n_START_PARAGRAPH_\nMihhail Gelfand (vene keeles \xd0\x9c\xd0\xb8\xd1\x85\xd0\xb0\xd0\xb8\xd0\xbb \xd0\xa1\xd0\xb5\xd1\x80\xd0\xb3\xd0\xb5\xd0\xb5\xd0\xb2\xd0\xb8\xd1\x87 \xd0\x93\xd0\xb5\xd0\xbb\xd1\x8c\xd1\x84\xd0\xb0\xd0\xbd\xd0\xb4 Mihhail Sergejevit\xc5\xa1 Gelfand\xe2\x80\x8e\xe2\x80\x8e; s\xc3\xbcndinud 25. oktoobril  1963) on juudi p\xc3\xa4ritolu Venemaa bioinformaatik._NEWLINE_Ta t\xc3\xb6\xc3\xb6tab Moskva Riiklikus \xc3\x9clikoolis professorina. Tema teadushuvid on seotud v\xc3\xb5rdleva genoomika, metagenoomika, geenide ja valkude metabolismi, alternatiivse splaissimise ning DNA j\xc3\xa4rjestuse statistiliste ise\xc3\xa4rasuste uurimisega._NEWLINE_Ta on osa v\xc3\xb5tnud kodanikuliikumisest. 2012. aasta oktoobris valiti ta Venemaa opositsiooni Koordinatsioonin\xc3\xb5ukogusse.\n_START_SECTION_\nHaridustee ja t\xc3\xb6\xc3\xb6k\xc3\xa4ik\n_START_PARAGRAPH_\nTa on l\xc3\xb5petanud Moskva Riikliku \xc3\x9clikooli mehaanika-matemaatika teaduskonna. Ta kaitses 1993. aastal Venemaa Teaduste Akadeemia Teoreetilise ja Eksperimnentaalse Biof\xc3\xbc\xc3\xbcsika Instituudis f\xc3\xbc\xc3\xbcsika-matemaatikakandidaadi kraadi biof\xc3\xbc\xc3\xbcsika alal v\xc3\xa4itekirjaga "\xd0\x9f\xd1\x80\xd0\xb5\xd0\xb4\xd1\x81\xd0\xba\xd0\xb0\xd0\xb7\xd0\xb0\xd0\xbd\xd0\xb8\xd0\xb5 \xd1\x81\xd0\xb0\xd0\xb9\xd1\x82\xd0\xbe\xd0\xb2 \xd1\x81\xd0\xbf\xd0\xbb\xd0\xb0\xd0\xb9\xd1\x81\xd0\xb8\xd0\xbd\xd0\xb3\xd0\xb0 \xd0\xb8 \xd0\xb1\xd0\xb5\xd0\xbb\xd0\xbe\xd0\xba-\xd0\xba\xd0\xbe\xd0\xb4\xd0\xb8\xd1\x80\xd1\x83\xd1\x8e\xd1\x89\xd0\xb8\xd1\x85 \xd0\xbe\xd0\xb1\xd0\xbb\xd0\xb0\xd1\x81\xd1\x82\xd0\xb5\xd0\xb9 \xd0\xb2 \xd0\x94\xd0\x9d\xd0\x9a \xd0\xb2\xd1\x8b\xd1\x81\xd1\x88\xd0\xb8\xd1\x85 \xd1\x8d\xd1\x83\xd0\xba\xd0\xb0\xd1\x80\xd0\xb8\xd0\xbe\xd1\x82" (juhendaja Semjon Gindikin). Doktorit\xc3\xb6\xc3\xb6 tegi ta molekulaarbioloogias ja kaitses 1998. aastal Geneetika ja selektsiooni teaduslikus uurimisinstituudis v\xc3\xa4itekirja  "\xd0\x9a\xd0\xbe\xd0\xbc\xd0\xbf\xd1\x8c\xd1\x8e\xd1\x82\xd0\xb5\xd1\x80\xd0\xbd\xd1\x8b\xd0\xb9 \xd0\xb0\xd0\xbd\xd0\xb0\xd0\xbb\xd0\xb8\xd0\xb7 \xd0\xb8 \xd0\xbf\xd1\x80\xd0\xb5\xd0\xb4\xd1\x81\xd0\xba\xd0\xb0\xd0\xb7\xd0\xb0\xd0\xbd\xd0\xb8\xd0\xb5 \xd1\x84\xd1\x83\xd0\xbd\xd0\xba\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd1\x85 \xd0\xbe\xd1\x81\xd0\xbe\xd0\xb1\xd0\xb5\xd0\xbd\xd0\xbd\xd0\xbe\xd1\x81\xd1\x82\xd0\xb5\xd0\xb9 \xd0\xbf\xd0\xbe\xd1\x81\xd0\xbb\xd0\xb5\xd0\xb4\xd0\xbe\xd0\xb2\xd0\xb0\xd1\x82\xd0\xb5\xd0\xbb\xd1\x8c\xd0\xbd\xd0\xbe\xd1\x81\xd1\x82\xd0\xb5\xd0\xb9 \xd0\x94\xd0\x9d\xd0\x9a"._NEWLINE_2007. aastal anti talle professori teaduslik kutse bioinformaatika alal._NEWLINE_Ta t\xc3\xb6\xc3\xb6tab Moskva Riiklikus \xc3\x9clikoolis 2002. aastal loodud bioinseneriteaduse ja bioinformaatika teaduskonnas professorina. \xc3\x9chtlasi on ta Venemaa Teaduste Akadeemia Harkevit\xc5\xa1i-nimelise informatsiooniinstituudi \xc3\xbcks neljast asedirektorist teaduse alal.\n_START_SECTION_\nIsiklikku\n_START_PARAGRAPH_\nTema isa Sergei Gelfand  on matemaatik, kes tegutseb USA-s kirjastajana, bioloogist onu Vladimir Gelfand on Northwesterni \xc3\x9clikooli professor. Mihhail Gelfandi vanaisa Izrail Gelfand oli Rutgersi \xc3\xbclikooli professor.'